open-index/open-wikipedia-markdown huggingface dataset:
Gjøvik kirke

**Gjøvik kirke** er en langkirke i tre i Gjøvik kommune. Den har ca. 500 sitteplasser, mot opprinnelig 650. Kirken ble tegnet av Jacob Wilhelm Nordan og oppført i 1881–82, med innvielse 1. november sistnevnte år. Den avløste Gamle Hunn kirke, som var blitt oppført så sent som i 1821, og som langt fra var falleferdig. Den var riktignok blitt liggende utenfor kommunegrensen (i det som da var Vardal kommune) da Gjøvik by ble kjøpstad i 1861, men den nye kommunen hadde en minnelig avtale med Vardal om bruk av kirken. Ny Gjøvik kirke ble finansiert med gavebidrag fra Julie og Martin Engelhardt Hoff, i alt kostet bygget ekteparet Hoff 60.000 kroner. Julie Hoffs (født Forseth) far døde i 1880 og etterlot en formue. Det ble stilt som betingelse at gamlekirken skulle rives og materialer gjenbrukes. Det gamle kirkestedet er fortsatt i bruk som gravlund, og det er oppført et gravkapell med krematorium. Dagens Gjøvik kirke er nede i byen. Under byggingen av den nye kirken raste det uferdige kirketårnet sammen ved en storm i julen 1881. 

I et rimbrev i Gjøviks Blad sto det om nykirken like etter denne hendelsen:

Kirkebygg og inventar er utpreget nygotisk med kontrasterende farger på veggflater og bærende strukturer (samt hjørnemarkeringer). Kirken er blant annet kjent for at oppdraget med å male alterbildet var det første slike oppdraget i Norge som gikk til en kvinne, Asta Nørregaard. Tavlen var ferdig året etter kirkeinnvielsen. Kirken fikk nytt orgel i 2007. Det har 44 stemmer og er bygget av Åkerman & Lund i samarbeid med Norsk orgelverksted.

Det er ikke kirkegård ved kirken, men området foran den er parkmessig behandlet. Like utenfor kirkens hovedinngang står et monument over misjonæren Paul Olaf Bodding.

Gjøvik kirke er prostikirke i Toten prosti. I tillegg finnes det en rekke frikirkesamfunn i byen.

## Referanser


## Litteratur
* 
* 
* 
* 
* 

## Eksterne lenker
* Lokalhistoriewiki om Gjøvik kirke
* Gjøvik menighet
* 
*
Thereses gate (Oslo)

**Thereses gate** (1–51, 4–52) er en gate i Oslo. Den går fra Adamstuen til Bislett plass. Den er oppkalt etter prinsesse Teresia av Sachsen-Altenburg (1836–1914) som var gift med prins August, en sønn til Oscar I. Frem til 1874 var navnet **Gartnergaden**.

Hamsun bodde i to år 1902–1904 i 1. etasje av murvillaen Thereses gate 49 sammen med sin første kone Bergljot, og her ble datteren Victoria født. I 2003 ble det satt opp en minneplakett på bygningen, avduket av Hamsuns sønnesønn Leif Hamsun. I 2001 var murvillaen bolig for kvinner med rusmiddelavhengighet og har navnet «Thereses hus».

I 1922 kjøpte Arthur Omre hjørnehuset nr 17, og drev herfra sin omfattende smuglervirksomhet i forbudstiden.

I 1904 ble Reidar Aulie født i nr 22 og vokste opp der.

I mellomkrigstiden bodde Harald Grieg en stund nederst i Thereses gate ved trikkeholdeplassen, der det den gang stod en diger støpejernsbenk for slitne trafikanter. En gang tok fire av Griegs venner benken og bar den opp i stuen hans. De maktet ikke ta den med seg da de gikk, og lot den bli stående. Griegs vertinne sa fra om at nabolaget savnet benken sin. Grieg alene kunne ikke rikke den, og skrev til Kristiania Sporveisselskab at en av deres benker, «meg uvitende og meget mot min vilje, er blitt hensatt i min leilighet, Thereses gate 51, 4. etasje. Jeg anmoder om at benken snarest må bli avhentet, da den ellers vil bli solgt.» Og benken ble hentet med mange unnskyldninger.

Langs hele gaten fra Bislett Stadion og opp til Adamstuen finner man dagligvarebutikker, apotek, blomsterforretninger, klesforretning, frisører, hudpleie- og neglepleiesalonger, antikvariat, spisesteder og bakeri.

Gaten er relativt uvanlig ved at nummereringen er stigende mot sentrum. Det vanligste ellers er at laveste nummer er nærmest sentrum.

## Referanser


## Litteratur
* 

## Eksterne lenker
*
Sirkelens ende

***Sirkelens ende*** er en norsk roman av Tom Egeland. Boken ble utgitt i 2001 og handler om den albinoide arkeologen Bjørn Beltø som på Værne kloster i Østfold finner et 2 000 år gammelt gullskrin med et innhold av verdenshistorisk interesse.

Boka er oversatt til 23 språk og har fått oppmerksomhet, da den ble sammenlignet med *[[Da Vinci-koden]]*, som utkom to år senere. De to bøkene har mange tematiske – men ikke stilistiske – likhetstrekk. Da boka første gang ble utgitt i 2001, solgte den ca. 10 000 eksemplarer. Med årene har salget passert 100.000 eksemplarer bare i Norge.

Boka fikk økt oppmerksomhet da *Da Vinci-koden* kom ut i 2003 – dette fordi romanens handling ligner mye på *Da Vinci-kodens* handling. Enkelte hevdet til og med at *Da Vinci-koden* var et plagiat av *Sirkelens ende*, noe som ble gjendrevet først og fremst fordi *Sirkelens ende* ennå ikke var oversatt til engelsk. Begge romanene handler om gåter knyttet til Jesus, og handlingen beskriver en vitenskapsmann som skal løse disse ved en reise i Europa. Romanene setter spørsmålstegn ved *[[Bibelen]]s* fremstilling – en fremstilling som kanskje var påvirket av kirkefedrenes syn. Begge er basert på konspirasjonsteorier og andre teorier – blant annet at Jesus var gift med Maria Magdalena. På tross av dette skiller romanene seg fra hverandre i skrivestilen. Tom Egeland har selv også avvist at *Da Vinci-koden* skulle være et plagiat av *Sirkelens ende*.

## Handling

Arkeologen Bjørn Beltø – albino og vegetarianer – får i oppdrag å overvåke et arkeologisk utgraving ved Værne kloster i Østfold ledet av den kjente engelske arkeologen og professor Graham Llyleworth på vegne av SIS. Men Beltø finner fort ut at meningen med utgravingen er noe helt annet enn det de går ut med, og særlig når et skrin med noe hemmelig i blir så å si stjålet uten at reglene for nytt funn blir fulgt. Han bestemmer seg for å finne ut hvorfor det er så viktig å holde innholdet i skrinet så hemmelig og tar det fra dem – noe som sender ham ut på en lang og eventyrlig reise. Underveis må han slite med sine egne problemer også.

## Egelands kilder til Sirkelens ende

**[[Dødehavsrullene]]* (ca. år 100 e.Kr.)
**[[Thomasevangeliet]]* (ca. år 100 e.Kr.)
**[[Maria Magdalenas evangelium]]* (ca. år 100 e.Kr.)
*Ingeborg Flood: *[[Gårder og slekter i Rygge]]* (1957)
*Lauritz Opstad og Erling Johansen: *[[Bygdehistorien i Rygge inntil 1800]]* (1957)
*Jacob Jervell: *[[Den historiske Jesus]]* (1962)
*Michael Baigent, Richard Leigh og Henry Lincoln: *[[Hellig blod, hellig gral]]* (1982)
*Karl Olav Sandnes og Oskar Skarsaune: *[[Mannen som ble Messias ]]* (2000)

## Kuriosa
Forfatteren er oldebarnet til folkedikteren Jon Flatabø. I et intervju med Aftenposten fortalte Egeland at hovedpersonen Bjørn Beltø i *Sirkelens ende* er oppkalt etter to av Flatabøs pseudonymer: Bjørn Botnen og Sven Beltø.

## Kilder
*Etterordet til 2004-utgaven av romanen *Sirkelens ende*, skrevet av forfatteren selv.

## Eksterne lenker
* ''Sirkelens ende'' på Aschehougs hjemmeside
Umettet fett

**Umettet fett** er fett som inneholder umettede fettsyrer og hvor det ett eller flere steder i karbonkjeden er en dobbeltbinding mellom to av karbonatomene. Disse har en dobbeltbinding mellom karbonatomer. Disse har da «umettet» antall karbonatomer fordi istedenfor en dobbeltbinding kunne det vært andre atomer, da karbon bare kan ha fire enkeltbindinger. Vi finner umettet fett i fisk, planter og grønnsaker, men også i kjøtt og animalske matvarer.  Umettede fettsyrer gir mindre kolesterol i blodet enn mettede fettsyrer. Umettet fett kan deles inn i cisfett og transfett.

## Referanser
KNM «Utvær» (S 303)

**KNM «Utvær»** er en norsk undervannsbåt i Ula-klassen. Den ble sjøsatt 20. april 1990 og er en del av en flåte på seks undervannsbåter i Ula-klassen. KNM «Utvær» har hovedbase på Haakonsvern orlogsstasjon i Bergen.

## Galleri

2013-05 KNM Utvær.JPG|KNM Utvær ved Rådhusbryggene i Oslo 


## Referanser
Hunn kirke

**Hunn kirke** er en kubisk arbeidskirke av rød teglstein. Kirken ble tegnet av Helge Abrahamsen og innviet den 15. september 1968. Den har adresse Åsveien 35 og ligger mellom Nordbyen i Gjøvik og Hunndalen.

Samme navn ble tidligere brukt for en annen kirke som i sin tid var hovedkirke for Gjøvik by. Den ble revet i 1881 da dagens Gjøvik kirke ble oppført, men det er fortsatt gravlund på stedet, og det er siden oppført gravkapell med krematorium der.

Det er ingen kirkegård ved dagens Hunn kirke.

Hunn kirke ble oppført på tomt gitt av Mustad, fradelt Ås gård.

## Referanser


## Kilder
* 
* 

## Eksterne lenker
* Hunn menighet
* 
* Be og Hør nr. 2/2008 (menighetsblad med bilder og tekst fra jubileumsfeiring og historie)
Mall of America

**Mall of America** er et kjøpesenter i Bloomington, en forstad til tvillingbyene Minneapolis og Saint Paul i staten Minnesota i USA.

Mall of America ble det største kjøpesenteret i USA i totalt areal da det åpnet i 1992. I butikkareal har det aldri vært verdens største, faktisk ikke USAs største engang. Større kjøpesentre finnes både i Kina, India, Japan, Canada og Filippinene. Mall of America er likevel det mest besøkte kjøpesenteret i verden, med over 40 millioner besøkende årlig. Det tilsvarer omtrent åtte ganger befolkningen i staten Minnesota.

Bruttoarealet til Mall of America er på 390&nbsp;000&nbsp;m², med ca. 230&nbsp;000&nbsp;m² butikkareal fordelt på over 520 butikker. Hvis en besøkende ved senteret skulle bruke 10 minutter i hver av butikkene ville det tatt tre dager og 14 timer å komme seg gjennom senteret. 

Over 12&nbsp;000 mennesker har sin arbeidsplass på senteret. De to parkeringshusene på øst- og vestsiden har plass til om lag 13&nbsp;000 biler, og legger man til andre parkeringsplasser i nærheten kommer antallet bilplasser opp i 20&nbsp;000.

I tillegg til butikker ligger det også en kino med 14 saler, et dinosaurmuseum, et akvarium med over 4&nbsp;500 fisker og sjødyr og et bryllupskapell inne i Mall of America. Og sist, men ikke minst, midt inne i kjøpesenteret ligger det en fornøyelsespark med blant annet et pariserhjul og to berg- og dalbaner.

I 2007 skulle etter planen byggingen av Fase II settes i gang. Med dette ville en nærliggende IKEA-butikk bli integrert i Mall of Amerika, og det vil bli tre hoteller og en innendørs skøytebane der. Planene er nå utsatt på grunn av manglende finansiering. 

Navnet *Mall* brukt om et kjøpesenter stammer fra det gamle europeiske  ballspillet paille-maille og henspiller på banen hvor det ble spilt.

## Eksterne lenker
*
HSC «Skane Jet»

**HSC «Skane Jet»** (tidligere **«Fjord Cat» og «Master Cat»**) er en hurtiggående bilferge som tidligere trafikkerte strekningen Kristiansand-Hanstholm og Kristiansand-Hirtshals i perioden medio mai til primo september. Den opererer nå mellom Sverige og Tyskland under navnet «Skane Jet». Den er en av verdens raskeste bilførende passasjerbåter med en marsjfart på 44 knop men toppfarten var 48. Overfarten tok 2 timer og 15 minutter og var den hurtigste fra Norge til Danmark. Denne ble erstattet med Fjord FSTR i 2021. Skane Jet vant i 1998 Atlanterhavets blå bånd.

## Historie
I juni 1998 ble skipet sjøsatt som «Cat Link V», levert til Nordic Catamaran Ferries K/S, Århus i Danmark. Senere utchartret til Cat-Link/Scandlines, Danmark. En måned senere, ankom skipet New York. Skipet dro fra New York mot Europa for å erobre Atlanterhavets blå bånd (The Blue Ribbon), som raskeste fartøy over Atlanterhavet. «Cat Link V» ankom Bishops Rock. Med en snitthastighet på 41,025 knop så lykkes fartøyet i å erobre Hales Trophy. Skipet ble satt inn i Cat-Link/Scandlines rute mellom Aarhus og Kalundborg.

I januar 1999 ble skipet overtatt av Mols Linien, Århus, Danmark. I februar samme år omdøpes skipet til «Mads Mols». To måneder senere ble «Mads Mols» satt inn mellom Århus-Sjællands Odde. I desember 1999 ble fartøyet tatt ut av trafikk og lagt opp i Århus, Danmark. Skipet ble igjen satt inn i ruten Århus-Sjællands Odde i april 2000.

I juli 2005 blir skipet igjen opplagt i Århus. I november samme år kjøpes skipet av Master Ferries. Skipet ble satt inn i ruten Kristiansand-Hanstholm i april 2006

Den 1. januar 2008 fusjonerte Masterferries og Fjord Line AS. Det sammenslåtte selskapet Fjord Line AS skiftet skipets navn til «Fjord Cat». Den 13. mars ble «Fjord Cat» flagget ut til Danmark for å spare 5 millioner kroner årlig på reduserte lønnsutgifter.

Kristiansand havnestyre vedtok 20. oktober 2008 at fergerederiene må ha helårlig drift for å kunne benytte havnen. Katamaran-fergen gikk kun i sommerdrift, og Fjord Line la derfor ned ruten, og HSC «Fjord Cat» ble lagt i opplag i Marvika ved Kristiansand.

Kystverket gav i mai 2009 ikke Kristiansand havn medhold i kravet om helårsdrift og Fjord Line fikk således mulighet til å drive ruten igjen. Først i september meddelte Fjord Line at de ville gjenåpne ruten fra våren 2010. Ruten ble kalt Fjord Line Express og ble drevet i sommerhalvåret (april–september).

I 2021 ble skipet erstattet med HSC «Fjord FSTR».

## Referanser


## Eksterne lenker
* 
* 
*  Fakta om Fartyg – Fjord Cat Besøkt 26. april 2009
Flerumettet fettsyre

En **flerumettet fettsyre** er en fettsyre hvor karbonkjeden inneholder flere dobbeltbindinger, slik at den blir *[[umettet fettsyre|umettet]]* på flere steder i karbonkjeden. Hvis fettsyren kun har én dobbeltbinding i karbonkjeden (det vil si er umettet på ett sted), kalles den en enumettet fettsyre.

Av de flerumettede fettsyrene er det først og fremst linol- og alfa-linolensyre som er av størst ernæringsmessig betydning, Årsaken til dette er at disse fettsyrene ikke kan lages i vår egen kropp. De kalles essensielle fettsyrer, og vi må få dem tilført fra kosten. 

Linolsyre (18:2 N-6) er en omega-6-fettsyre og alfa-linolensyre (18:3 N-3) er en omega-3-fettsyre. Begge finnes i plantefett som for eksempel soyamargarin, soyaolje eller olivenolje.

**Flerumettede fettsyrer og helse**

Flerumettede fettsyrer, og spesielt de lange omega-3-fettsyrene fra fiskefett, har en rekke positive effekter på helsen:
* Omega-3-fettsyrer kan redusere leddsmerter og morgenstivhet hos pasienter med reumatoid artritt. 
* Inntak av fiskeolje kan bedre symptomene ved atopisk eksem. 
* Høyt inntak av omega-3-fettsyrer kan redusere blodtrykket og gir lavere fettverdier i blodet. 
* Høyt inntak av omega-3-fettsyrer er forbundet med lavere risiko for hjerte- og karsykommer og kreft.

## Referanser
Mexicos delstater

**[[Mexico]]** er inndelt i 31 delstater (*estados*) og ett føderalt distrikt (*Distrito Federal*). Denne inndelinga er bestemt av grunnloven av 1917, som definerer landet som en føderasjon som styres som en republikk. De 31 delstatene har status som frie og uavhengige, men hver sin kongress og grunnlov. Det føderale distriktet, hvori de sentrale delene av landets hovedstad, Mexico by, ligger, har bare begrensa autonomi med en lokal kongress og regjering.

## Liste over delstater

## Historie

Mexicos forente stater ble opprettet som en uavhengig union etter konstitusjonen den 4. oktober 1824.

## Se også
* Mexicos føderale distrikt
* Mexicos geografi
* Mexicos kommuner
* ISO 3166-2:MX

## Referanser
Hanstholm fyr

**Hanstholm fyr** ble oppført i 1843 og var det første fyr på Jyllands vestkyst. Hanstholm fyretablissement består av ni bygninger og ble oppført  av arkitekt Jørgen Hansen Koch og J.P. Jacobsen. Sistnevnte sto for selve fyrtårnet. Bygningene ble fredet i 1979.

Fyret ble forhøyet i 1889 og da ble det også utstyrt med elektrisk kullbuelampe. Den gang var det også verdens kraftigste fyr. I 1924 ble kullbuelampen erstattet med glødelampe.

Lykta er 65 meter over havet, noe som gjør fyret til Danmarks høyest plasserte lykt. I sommersesongen er det åpent for publikum og entré til fyret er med i billetten til MuseumsCenter Hanstholm.

Hanstholm fyr er bygget av entreprenøren G.N. Sibbern fra København, mannen som også bygget Thorvaldsens museum.

## Hanstholm fyr som fastmerke

Hanstholm fyr er et fastmerke. Grensen mellom Skagerrak og Nordsjøen er en linje som trekkes mellom Hanstholm fyr og Lindesnes fyr.

## Referanser


## Eksterne lenker
* 
* Hanstholm fyr
Gravitasjonskonstant

**Gravitasjonskonstanten** er en konstant i fysikken som opptrer i Newtons gravitasjonslov. Denne loven sier at den tiltrekkende tyngdekraften mellom to legemer er proporsjonal med produktet av deres masser og omvendt proporsjonal med kvadratet av avstanden mellom dem

: F = G \frac{m M}{r^2} 

Proporsjonalitetsfaktoren *G* er gravitasjonskonstanten. Den greske bokstaven *&gamma;* (gamma) blir noen ganger brukt som symbol for denne, men stadig sjeldnere.

Gravitasjonskonstanten er vanskelig å måle nøyaktig. Den anbefalte verdien er ifølge National Institute of Standards and Technology:

: G = \left(6{,}67428 \plusmn 0{,}0007 \right) \times 10^{-11} \ \mbox{m}^3 \ \mbox{kg}^{-1} \ \mbox{s}^{-2} \, 
:: = \left(6{,}67428 \plusmn 0{,}0007 \right) \times 10^{-11} \ \mbox{N} \ \mbox{m}^2 \ \mbox{kg}^{-2} \, 

## Måling av gravitasjonskonstanten

Henry Cavendish gjennomførte i 1798 en rekke målinger som senere er kjent som Cavendish-eksperimentet. Cavendish forsøkte via målinger å bestemme Jordens tetthet. Selv regnet han aldri ut noen verdi for gravitasjonskonstanten, men den lar seg enkelt beregne ut fra Cavendish' resultater. Metoden som ble utviklet har senere dannet grunnlag for alle målinger av gravitasjonskonstanten og Cavendish tilskrives ofte, noe feilaktig, æren for å være den som bestemte den for første gang.

## Referanser


## Se også
*Tyngdekraft
Reidar Lund (filmfotograf)

**Reidar Lund** (1897–1978) var en norsk filmfotograf.

I 1921 ble den unge tittelfotografen Reidar Lund forfremmet til aktualitetsfotograf og sendt med en ekspedisjon til Novaja Semlja, noe som resulterte i filmen Under polarkredsens himmel i 1922. Dette førte så til at han ble med på Roald Amundsen sin Nordpolekspedisjon i 1922. Reidar Lund laget etter dette en helaftens spillefilm, *[[Med Roald Amundsens Nordpolsekspedition til første vinterkvarter]]*, som hadde premiere i 1923.

Han fortsatte å produsere en rekke filmer. Den mest kjente var *[[Jeppe på bjerget]]* (1933).

## Filmografi, fotograf
* 1953 – *[[Flukt fra paradiset]]*
* 1934 – *[[Sangen om Rondane]]*
* 1933 – *[[Jeppe på bjerget (film)|Jeppe på bjerget]]*
* 1932 – *[[Prinsessen som ingen kunne målbinde]]*
* 1927 – *[[Den glade enke i Trangvik]]*
* 1925 – *[[Himmeluret (stumfilm)|Himmeluret]]*
* 1923 – *[[Med Roald Amundsen's Nordpolsekspedition til første vinterkvarter]]* 
* 1922 – *[[Under Polarkredsens Himmel]]*

## Eksterne lenker
*
General Register Office

**General Register Office** (GRO) er en britisk offentlig etat med ansvar for registrering av fødsler, ekteskaps og dødsfall i England og Wales, og arkivering av disse opplysningene. Etaten ble opprettet i 1836, og begynte sitt arbeid i 1837. Den ledes av Registrar General.

I 1972 ble GRO en del av Office of Population Censuses and Surveys (OPCS), med Registrar General som sjef for hele etaten og GRO som en av flere avdelinger. Alle statistiske oppgaver ble da flyttet vekk fra GRO og over til andre avdelinger.

Neste endring i strukturen kom i 1996, da OPCS, og dermed også GRO, ble innlemmet i det nye Office for National Statistics. Sjefsstillingen i Government Statistical Service ble da innlemmet i embetet Registrar General. 

Man kan bestille kopier av fødsels-, vigsels- og dødsattester fra GRO, enten på internett, på Family Records Centre i Clerkenwell eller fra et lokalt GRO-kontor. 

Skottland og Nord-Irland har egne etater som ivaretar de samme funksjonene.

## Se også

* General Register Office for Northern Ireland
* General Register Office for Scotland

## Eksterne lenker

* General Register Office
Mikrobryggeri

**Mikrobryggeri** kalles et lite, lokalt bryggeri som i forbindelse med produksjon av øl bruker håndverksmetoder som baserer seg på den klassiske bryggeritradisjonen. Trenden med mikrobryggerier kommer fra Storbritannia (se CAMRA) og USA, som en motreaksjon mot internasjonal lager og bryggerikjemper som Interbrew.

## Eksterne lenker
*
Santali

**Santali**, et austro-asiatisk språk, tales av mellom fem og ti millioner santaler i områdene nord for Calcutta (delstatene Jharkhand, Bihar og Vest-Bengal) og flere områder i Bangladesh og Nepal. En stor gruppe santaler befolker også delstaten Assam etter at norske og danske misjonærer (bl.a. Lars Olsen Skrefsrud og Hans Peter Børresen) i siste halvdel av 1800-tallet besørget en folkeforflytning til områdene omkring Mornai Tea Estate i Gualpara-distriktet, Assam.

Den norske misjonæren Paul Olaf Bodding forfattet grammatikker og ordbøker for santalspråket på 1920-tallet, og etablerte et skriftspråk for folkegruppen.

Santalene har blitt regnet som kasteløse i sine nærmiljø – og derfor blitt utsatt for massiv undertrykking av hindumajoriteten i India og muslimene i Bangladesh. Den norske Santalmisjon har drevet omfattende arbeid blant folkegruppen siden ca. 1870. Fremtredende santalmisjonærer er foruten Paul Olaf Bodding, Lars Olsen Skrefsrud og Hans Peter Børresen.
Okutamasjøen

**Okutamasjøen** (奥多摩湖 - *Okutama-ko*) er en kunstig innsjø i prefekturene Tokyo og Yamanashi i Japan. Sjøen er et resultat av ei oppdemming av elva Tama som ble fullført i 1957. Innsjøen er også kjent som **Ogōchireservoaret** etter Ogōchidammen. Okutamasjøen er en viktig drikkevannskilde for Tokyoområdet. Fra vest renner elva Taba inn i sjøen og renner videre ut i østenden hvor den skifter navn til Tama. Fra sørvest renner elva Kosuge inn i sjøen. Området rundt Okutamasjøen er berømt for kirsebærblomstring (hanami) om våren.
## Referanser

## Eksterne lenker
*
Mornai Tea Estate

**Mornai Tea Estate** eller Mornai Tehage i Goalpara-distriktet i Assam i India, ble kjøpt av Lars Olsen Skrefsrud - og ble i mange år drevet av The Indian Home Mission to the Santals. Tehagen er nå overtatt av santal-kirken, NELC (Northern Evangelical Lutheran Church). Den store te-plantasjen har i noen år slitt med dårlig økonomi etter påstått korrupsjon blant delstatsmyndighetene og illojale administratorer.

Kirken satt derfor plantasjen under direkte administrasjon i 2002 og forsøker å nedbetale gjeld. Den lokale kirken er avhengig av inntektene fra plantasjen for å kunne drive sitt arbeid. På grunn av de økonomiske problemene har NELC ikke utbetalt lønn til sine ansatte, og en rekke prosjekter, blant annet utdannings- og sykehus-tilbud for den fattige lokalbefolkningen, har blitt avviklet.

## Referanser


## Eksterne lenker
* Side om Mornai tehage.
Erik Skram

**Asbjørn Oluf Erik Skram** (1847–1923) var en dansk journalist og forfatter.

## Liv og virke
### Bakgrunn
Han var sønn av  jernbanedirektør Gustav Skram (tidligere Schram) og Ida Johanne Hoë. Han var også lillebroren til Henriette Skram (født 1841, død 1929).

i 1864 utbrøt Andre slesvigske krig. mellom Danmark og Tyskland. Erik Skram gikk da fra skolen som frivillig ut i krigen, ble såret og tatt til fange i kampene på Als. Han avsluttet sin utdannelse fra Metropolitanskolen i 1866 og tok sitt *filosofikum* i 1867.

### Forfatter
Erik Skrams første roman var *Herregaardsbilleder* fra 1877. Romanen *Gertrude Coldbjørnsen* fra 1879 ble den mest kjente romanen han skrev. Utover den skrev han kun et par romaner og skuespill og en enkelt reiseskildring. *Gertrude Coldbjørnsen* ble en offentlig skandale da den utkom, men Georg Brandes skrev pent om den i *Det moderne Gjennembruds Mænd* (1883). *Gertrude Coldbjørnsen* handler om en ganske ung pike som på grunn av sin strenge religiøse oppdragelse ikke tør si nei da en meget eldre mann frir til henne. Romanen er i tidens stil et skarpt angrep på miljøet, men samtidig er den en spennende kærlighetshistorie hvis utfordrende budskap er at det ingen unnskyldning gis for å velge feil i kjærlighet.

Skram var ansatt som  stenograf i Rigsdagen fra 1868 til 1918, fra 1894 som protokollsekretær. I tillegg leverte han politiske kommentarer og artikler til
*[[Morgenbladet]]* og *[[Politiken]]*, samt skrev teateranmeldelser i *[[Illustreret Tidende]]* og *[[Tilskueren]]*. Han var en del av kretsen bak det moderne gjennombrudd.

Han giftet seg med Amalie Müller, kjent som Amalie Skram, i 1884. Sammen fikk de datteren Ida Johanne i 1889. Amalie og Erik Skram ble separert i januar 1900. De ble aldri skilt, men hun døde i 1905. Etter dette giftet Erik Skram seg med skuespillerinnen Caroline Kirstine Aagaard (1872-1932).

Erik Skram ble ridder av Dannebrog i 1908 og fikk Dannebrogordenens hederstegn i 1918.

Han er begravet på Bispebjerg Kirkegård.

I 2002 ga Janet Garton ut samlingen *Elskede Amalie : brevvekslingen mellom Amalie og Erik Skram*, i tre bind på Gyldendal Norsk Forlag.

## Referanser

## Eksterne lenker
* Informasjon om Erik Skram fra Det Kongelige Bibliotek (dansk)
* Romanen «Gertrude Coldbjørnsen» fra Det Kongelige Bibliotek (dansk)
*
Guadalupe

**Guadalupe** kan vise til:

* Guadeloupe – den franske øya Guadeloupe i Karibien
* Vår Frue av Guadalupe-helligdommen – i Mexico
* Guadalupe (Piauí) – en brasiliansk kommune i delstaten Piauí
* Guadalupe (navn) – et spansk kvinnenavn
* Isla Guadalupe – ei meksikansk øy
* Guadalupe (Baja California) – en meksikansk landsby
* Guadalupe Mountains i Vest-Texas
* Guadalupe Mountains nasjonalpark
Rolf Kirschner

**Rolf Steinar Kirschner** (født 17. juli 1946) er en norsk lege og spesialist i gynekologi. 

Etter medisinstudier i Dublin gjennomførte han turnustjeneste i Harstad og spesialisering i fødselshjelp- og kvinnesykdommer i Sverige. Han har arbeidet ved på Sentralsykehuser i Akershus, ved OUS og har vært seksjonsoverlege ved Kvinneklinikken på Rikshospitalet og styremedlem i Norsk gynekologisk forening. Fra 2021 er han leder i Eldre legers Forening. 

Kirschner har også vært leder i Det mosaiske trossamfunn.

## Referanser
Andrea Pirlo

**Andrea Pirlo** (født 1979) er en italiensk fotballttrener og tidligere fotballspiller. Han spilte også for .

## Karriere
### Spillerkarriere
Pirlo har tidligere spilt for Brescia Calcio, , Reggina Calcio og AC Milan før han kom til Juventus i 2011. Med Milan har han vært med på å vinne to ligamesterskap og to Champions League-titler.

Pirlo spilte for Italia i EM 2004, og var med på laget som tok bronse under OL 2004 i Athen.

I Italias åpningskamp mot  under VM 2006 i Tyskland, scoret han det første målet på et nydelig langskudd fra 20 meter (Italia vant 2-0).  ble verdensmestere etter at de vant finalen mot Frankrike.

Andrea Pirlo startet sin karriere som et bindeledd mellom midtbanen og spissene, men grunnet lite spilletid fikk han sjansen som sentral midtbanespiller. Dette gjorde han så bra at han har fast plass både på det  og på Juventus. Pirlo er regnet som en av verdens beste sentrale midtbanespillere, og denne statusen bygget han opp med sin presise og kreative pasningsfot, ro og sin gode skuddfot. Han dannet i mange år en fryktet midtbane for Milan sammen med Gennaro Gattuso og Clarence Seedorf. Et samarbeid som gjorde at Pirlo fikk maks ut av sitt potensial.

6. november 2017 la han opp som fotballspiller. Han spilte sist i den amerikanske klubben New York City FC.

### Trenerkarriere
Den 30. juli 2020 ble han ansatt som ny hovedtrener for Juventus FC U23.

Den 8. august 2020 ble han ansatt som hovedtrener for Juventus FC A-lag.

Den 28. mai 2021 fikk han sparken som hovedtrener for Juventus FC.

## Meritter
### Brescia
* Vinner Serie B: Serie B 1996–97

#### Milan
*Seriemester Serie A: 2003–2004, 2010–2011
*Coppa Italia: 2002–03
*Supercoppa italiana: 2004
*UEFA Champions League: 2002/2003, 2006/2007
*UEFA Super Cup: 2003, 2007
*VM i fotball for klubblag: 2007

#### Juventus
*Seriemester Serie A: 2011–2012, 2012–2013, 2013–14, 2014–15
*Coppa Italia: 2014–15
*Supercoppa italiana: 2012, 2013

#### Landslag
*Verdensmester i fotball 2006
*U21-EM i fotball for menn: U21-EM i fotball for menn 2000
*Sommer-OL 2004: Bronsemedalje
*EM 2012: Andreplass
*Confederations Cup 2013: Tredjeplass

## Referanser


## Eksterne lenker
* 
* 
* 
*
Hinode

**Hinode** (日の出町 *Hinode-machi*) er by i distriktet Nishitama, Tokyo, Japan. I 2005 hadde byen 16&nbsp;023 innbyggere, et areal på 28,08 km², og en befolkningstetthet på 570,6/km². Hinode ble grunnlagt i 1955 ved ei sammenslåing av landsbyene Hirai og Ōguno, og i 1974 fikk den bystatus. Viktige næringsveier i Hinode er skogbruk og produksjon av tømmer hvor de viktigste tresortene er solsypress og kryptomeria. Byen er også Japans største produsent av kister med om lag 200&nbsp;000 per år. Viktige attraksjoner i Hinode er Hinodefjellet, de varme kildene og lokale jordbruksprodukter som selges i Hinode Kanyō no Sato.

## Eksterne lenker
* 
* Tokyo Tourism Infos side om Hinode
Mizuho

:*For den japanske forskningsstasjonen i Antarktis, se [[Mizuho (forskningsstasjon)]].

*'Mizuho*' (瑞穂町 *Mizuho-machi'') er en by i distriktet Nishitama, Tokyo, Japan. Byen ble grunnlagt 10. november 1940 som følge av ei sammenslåing av fire landsbyer i området, og i 1958 utvidet byen sitt areal. I 2006 hadde byen et folketall på 34.778, et areal på 16,83 km² og en befolkningstetthet på 2066 personer per km². I Mizuho ligger Rokudoyamaparken, som på grunn av sine mange kirsebærtrær er et utfartssted under kirsebærblomstringa om våren.

## Referanser


## Eksterne lenker
* Mizuhos offisielle hjemmeside (på japansk)
* Tokyo Tourism Infos side om Mizuho (på engelsk)
USAs herrelandslag i fotball

**USAs herrelandslag i fotball** representerer USA i fotballandskamper på seniornivå for menn. Selv om fotball ikke er en stor profesjonell sport på linje med amerikansk fotball, baseball, basketball og ishockey, har USA vært med i elleve av 22 verdensmesterskap, og har som beste prestasjon en semifinaleplass i 1930. USA har også vunnet det nordamerikanske mesterskapet tre ganger. Ifølge FIFA-rankingen var laget verdens femte beste fotballandslag i juni 2006, rett før VM 2006 tok til. Lagets største nederlag gjennom tidene kom i Oslo, 6. august 1948, da Norge vant 11–0.

## Nåværende tropp
Oppdatert 18. november 2022.
USAs tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## VM-resultater
* 1930 – semifinale (delt tredjeplass med )
* 1934 – 1. runde
* 1938 – trakk seg
* 1950 – gruppespill
* 1954 til 1986 – ikke kvalifisert
* 1990 – gruppespill
* 1994 – åttendedelsfinale
* 1998 – gruppespill
* 2002 – kvartfinale
* 2006 – gruppespill
* 2010 – åttendedelsfinale  
* 2014 – åttendedelsfinale
* 2018 – ikke kvalifisert
* 2022 – åttendedelsfinale

## Gold Cup-resultater
:*[[CONCACAF Gold Cup]] er navnet på det nordamerikanske mesterskapet.*

* 1991 – gull
* 1993 – sølv
* 1996 – bronse
* 1998 – sølv
* 2000 – kvartfinale
* 2002 – gull
* 2003 – bronse
* 2005 – gull
* 2007 – gull
* 2009 – sølv
* 2011 – sølv
* 2013 – gull
* 2015 – fjerdeplass

## Copa América-resultater
:*[[Copa América]] er det søramerikanske mesterskapet. [[CONMEBOL]], det søramerikanske fotballforbundet, har invitert USA hvert år siden 1993, men de har bare deltatt to ganger grunnet kollisjon med innenlandsk serie.*

* 1993 – gruppespill
* 1995 – fjerdeplass

### Flest landskamper

### Flest Landslagsmål

## Referanser


## Eksterne lenker
*
Aalborgtårnet

**Aalborgtårnet** er et tårn på 54,9 meter, beliggende i Aalborg i Danmark. Det ble bygget til en kunstutstilling (Nordjysk Udstilling) i 1933. 

Tårnet står på en bakke og rager 105 meter over Limfjorden. Det er det høyeste utsiktspunkt i området, og fra toppen kan en se store deler av Nord-Jylland. I sommersesongen er det mulig for publikum å nyte utsikten, og på toppen finnes også en restaurant med plass til 50 personer.

Tårnet skulle egentlig rives umiddelbart etter utstillingen i 1933, men dette ble for kostbart for arrangørene. I stedet solgte man tårnet til Det Broderlige Skydeselskab, som senere har drevet det. Det var lenge i dårlig stand, men det ble restaurert i 2005.

## Eksterne lenker
* 
* Tårnets nettsted
Vincenzo Iaquinta

**Vincenzo Iaquinta** (født 29. november 1979 i Cutro i Crotone) er en italiensk fotballspiller. Han spiller for AC Cesena, på lån fra Juventus i Serie A.

Iaquinta kom til Juventus fra Udinese Calcio.

I 2004 ble han for første gang kalt inn til . 

Han deltok i VM 2006 i Tyskland, og scoret Italias andre mål i åpningskampen mot .

## Klubbhistorie
*  Reggiolo (*[[1996]]&ndash;[[1998|98]]*)
*  Padova (*[[1997]]&ndash;[[1998|98]], 13 kamper, 3 mål i [[serie B]]*)
*  Castel Di Sangro (*[[1998]]&ndash;[[2000]]*, serie C1)
*  Udinese (*[[2000]]&ndash;[[2007]], 146 kamper, 44 mål i [[serie A]] før [[2006]]&ndash;[[2007|07]]-sesongen*)
*  Juventus (*[[2007]]&ndash;*)

## Referanser


## Eksterne lenker
*
Andreas Isaksson

**Jan Andreas Isaksson** (født 3. oktober 1981) er en svensk tidligere fotballspiller.

Andreas Isaksson var førstevalget på Sveriges landslag. Han fikk sitt gjennombrudd i 1999, da han spilte for . Etter et halvt år i klubben ble han kjøpt av , der han ble til 2001, da han gikk til . Sommeren 2004 reiste han igjen utenlands, denne gang til . I 2006 gikk han videre til , hvor han fikk 20 kamper. Fra 2008 til 2012 spilte han for .

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Cristian Zaccardo

**Cristian Zaccardo** (født 21. desember 1981 i Formigine i Modena) er en italiensk fotballspiller som er klubbløs. Han spiller også for .

Han debuterte på førstelaget til Bologna FC 1909 i 2001, og ble der til 2004, da han gikk til Palermo.

## Referanser


## Eksterne lenker
*
Shunsuke Nakamura

**Shunsuke Nakamura** (japansk 中村 俊輔 *Nakamura Shunsuke*, født 24. juni 1978 i Yokohama) er en japansk tidligere fotballspiller som i dag er trener for Yokohama FC. 

Etter å ha spilt i Yokohama F. Marinos, reiste han utenlands og spilte i Reggina, Celtic (PFA Scotlands Player of the Year i 2007) og Espanyol, før han returnerte i 2010 til Japan, der han har siden spilt i Yokohama F. Marinos, Jubilo Iwata og Yokohama FC.

Under VM 2006 i  scoret Nakamura det første målet i lagets åpningskamp mot  (Japan tapte kampen 1-3).

## Referanser


## Eksterne lenker
*
Assam

**Assam** (assamesisk: , hindi: ; **) er en delstat i det nordøstlige India.

Assam ligger ved foten av Himalaya. Delstaten grenser mot delstatene Arunachal Pradesh, Nagaland, Manipur, Mizoram, Tripura og Meghalaya. Assam har internasjonale grenser mot Bhutan og Bangladesh.

Hovedstad i Assam er Dispur.

## Geografi
I likhet med i de øvrige nordlige delstatene finnes det store fjellområder.  På tross av fjellene er det Brahmaputradalen som dominerer delstaten. 

### Største byer

## Referanser


## Eksterne lenker
*
«Nattevakten» (Rembrandt)

**«Nattevakten»**, nederlandsk tittel *De compagnie van kapitein Frans Banning Cocq en luitenant Willem van Ruytenburgh maakt zich gereed om uit te marcheren* (Kaptein Frans Banning Cocq og løytnant Willem van Ruytenburghs kompani gjør seg klare til å marsjere), er et maleri av den nederlandske kunstneren Rembrandt, malt i 1640-42. Maleriet er et av Rembrandts mest kjente. Bildet er over 4 meter bredt og var opprinnelig 5 meter.

Det monumentale bildet, som ble malt på bestilling av kaptein Banning Cocq, fremstiller øyeblikket da hans skytterkompani får marsjordre på vei til et oppdrag. Det er ukjent hvilket oppdrag, en mulighet er at det var Marie de Medici som kom til Amsterdam i 1638. Skytterkompaniet var en slags borgerbevæpning som på den tiden ikke hadde noe særlig militær eller politimessig betydning og hadde i stedet fått preg av en uniformert overklasseklubb. Bildet ble hengt opp i klubbens lokale på en lite fremtredende plass. Bildet var et av seks slike gruppeportretter hvor noen ble malt av Rembrandts elever. I 1715 ble bildet flyttet til rådhuset og ble betydelig beskåret for å få plass i et av rommene. Beskjæring ødela balansen i komposisjonen. Tidlig på 1800-tallet havnet det hos en kunsthandler i Trippenhuis. Louis Napoleon konfiskerte bildet og plasserte det på kongelig museum. Da Vilhelm I av Nederland (Vilhelm av Oranjen) kom til makten ble bildet flyttet tilbake til Trippenhuis.

På grunn av at bildet hadde mørknet med tiden, fikk maleriet 1808-tallet tilnavnet «Nattevakten». Da maleriet ble renset i 1946 var det tydelig at ansamlingen foregikk i dagslys. "Kaptein Frans Banning Cocq og løytnant Willem van Ruytenburghs kompani" brukes ofte som tittel utstillingskataloger. Kaptein Cocq er den sentral figuren i bildet og det var trolig han som bestilte bildet. Frans Banning Cocq var en velstående og ambisiøs mann med tittelen herre av Purmerandt. Bildet er fullt av aktivitet og de 16 figurenes rolle i bildet hang sammen med hvor mye de bidro med i betaling for bildet.

Bildet er et av Rembrandts mest kjente malerier, og det er hovedverket i samlingen til Amsterdams Rijksmuseum. *Nattevakten* er særlig kjent for sin dramatiske fremstilling av lys og skygge, i tillegg til sin dynamiske og originale komposisjon innenfor en tradisjonelt formell sjanger (en militær portrettscene). I tillegg til dette er bildet kjent for sin kolossale størrelse. *Nattevakten* målte opprinnelig ca. 500 x 387 cm. Etter flyttingen til det nye rådhuset ved *de Dam* i 1715 ble lerretet beskåret til 437 x 363 cm, for at det skulle passe inn mellom to vinduer.

## Referanser


## Eksterne lenker
* rijksmuseum.nl «Nattevakten» i ultrøhøy oppløsning, 717 gigapiksel
Ultra Panavision 70

**Ultra Panavision 70** var et merke brukt for å identifisere 65/70 mm-filmer filmet med anamorf optikk av Panavision mellom 1962 og 1966.

Konfigurasjonen av bildedimensjonene og det seks-spors stereolydsporet var praktisk talt identisk med Todd-AO, en annen 65/70 mm-prosess fra 1955. Optikken i systemet presset dog sammen bildet horisontalt med en faktor på 1,25x, slik at man fikk et sideforhold på 2,76:1.

Den spesielle optikken ble opprinnelig utviklet i samarbeid med Metro-Goldwyn-Mayer, som brukte det til å filme to filmer, *[[Raintree County]]* (1957) og *[[Ben-Hur (1959)|Ben-Hur]]* (1959). Det ble reklamert med at disse filmene var filmet i MGM Camera 65. Denne prosessen ble forbedret og omdøpt til Ultra Panavision 70. Under dette navnet ble det laget sju filmer til.

Mange av filmene i Ultra Panavision 70 ble presentert som 70 mm Cinerama i utvalgte kinoer. Spesielle linser ble brukt til å projektere en «rektifisert» (optisk førkorrigert) 70 mm filmkopi på en dypt buet skjerm for å imitere tre-films Cinerama.

Deler av Cinerama-filmen *[[Vi vant Vesten]]* (1962) ble filmet med Ultra Panavision 70 og optisk konvertert til tre-films Cinerama.

Følgende filmer ble filmet i Ultra Panavision 70:

## [[1956]]
*Raintree County (i MGM Camera 65; utgitt bare som 35 mm CinemaScope-kopier)

## [[1959]]
*Ben-Hur (i MGM Camera 65, «Photographic Lenses by Panavision» ifølge rulleteksten)

## [[1962]]
*Mutiny on the Bounty

## [[1963]]
*It's a Mad, Mad, Mad, Mad World (presentert i 70 mm Cinerama)

## [[1964]]
**[[Romerrikets fall (film)|Romerrikets fall]]* (*The Fall of the Roman Empire*)

## [[1965]]
*The Greatest Story Ever Told (prestenert i 70 mm Cinerama)
*The Hallelujah Trail (presentert i 70 mm Cinerama)
*Battle of the Bulge (presentert i 70 mm Cinerama)

## [[1966]]
*Khartoum (presentert i 70 mm Cinerama)

## [[2015]]
*The Hateful Eight (presentert i 70 mm Cinerama)

## Se også
*70mm-film
*Cinerama
Mackenzie Crook

**Mackenzie Crook** (født 29. september 1971) er en engelsk skuespiller, mest kjent for rollen som «Gareth Keenan» i TV-serien *[[Kontoret]]*.

Crook ble født i Maidstone i Kent. Han opptrådte i *[[Pirates of the Caribbean: The Curse of the Black Pearl]]* fra 2003, i rollen som «Ragetti», piraten med et treøye. Denne rollen gjentok han i *[[Pirates of the Caribbean: Dead Man's Chest|Dead Man's Chest]]* fra 2006. Han har også opptrådt i Michael Radfords filmversjon av William Shakespeares *[[Kjøpmannen fra Venedig]]* fra 2004, der han hadde rollen som «Launcelot Gobbo». I tillegg hadde han en liten rolle i filmen *[[Finding Neverland]]*. 

## Referanser


## Eksterne lenker
* 
* 
* «Mackenzie Crook Central»
* «Mackenzie Crook Community»
Archway

**Archway** er et område i distriktet Islington i nordlige London. Det ble tidligere kalt Upper Holloway, og er det nordligste av de tre delene av Holloway. Området er et av de minst utviklede og mest nedslitte i bydelen. Det er lokalisert 6 km nord for Charing Cross og ligger innenfor det historiske grevskapet Middlesex. Det ligger ved motorveien A1, sentrert ved Vantage Point (tidligere Archway Tower) og Archway undergrunnsstasjon.

## Broen

Området fikk sitt nåværende navn etter at en bro som dominerer landskapet ble konstruert der. Broen ble bygget som en del av sørlige Highgate for en mindre vei mellom sørlige Highgate og Crouch End, Hornsey, i 1896, førløperen til Hornsey Lane Bridge.

Det skulle egentlig vært en tunnel under stedet, men på grunn av flere kollapser gav man opp dette. Broen fører Hornsey Lane mellom Highgate og Crouch End. Den opprinnelige broen ble tegnet av John Nash og bygget i 1813; i 1893 ble den nåværende broen reist, og i 1900 ble den gamle revet. 

På gaten Highgate Hill gikk den første kabeltrukne banen i Europa mellom 1884 og 1909. I 1907 åpnet Highgate undergrunnsstasjon, som nå heter Archway undergrunnsstasjon (det finnes en ny Highgate undergrunnsstasjon, omkring to km unna). Den skulle egentlig betjene trikker. 

Whittington Hospital, som har navn etter Richard Whittington (død 1423), handelsmann og politiker, ligger i Archway. Den mest synlige bygningen er det omkring 60 meter høye kontorbygget Archway Tower, som ikke er spesielt populært blant lokalbefolkningen.

## Referanser
MGM Camera 65

**MGM Camera 65** var et widescreen-format utviklet av Metro-Goldwyn-Mayer på 1950-tallet, som en enkeltfilms-erstatning for Cinerama. Den bruker 65 mm-film og en spesiell anamorfisk linse utviklet av Panavision, som presset bildet horisontalt sammen med en faktor på 1,25x. Dette gjorde at bildet fikk et sideforhold på 2,76:1, som var atskillig bredere enn tre-films Cinerama. Formatet ble brukt på mindre enn et dusin filmer fordi kameraene var ekstremt store og tunge og på grunn av det uvanlig brede sideforholdet, som var ukompatibelt med de fleste kinoene. 35 mm anamorfiske filmkopier fra Camera 65-negativer ble vanligvis kuttet ned til 2,55:1. På produksjoner av andre enn MGM, var systemet kjent som Ultra Panavision 70.
Erik Glosimodt

**Erik Waldemar Glosimodt** (født 19. desember 1881 i Kristiania, død 19. september 1921 i Trondhjem) var en norsk arkitekt. 

Glosimodt studerte først under Herman Major Schirmer ved Den kongelige Tegneskole i Kristiania og ble gjennom dette påvirket av byggeskikken på landsbygda på Østlandet. Han gikk også på Kunstakademiet i København.
Som utdannet arkitekt arbeidet Glosimodt hos Ole Sverre fra 1904 til 1907. Deretter var han i København, hvor han blant annet tegnet Paladshotellet i København (med Anton Rosen). Tilbake hos Ole Sverre bidro han ved ombyggingen av Grand Hotel.

I 1911 etablerte han egen praksis i Kristiania. To år senere vant han konkurransen om å tegne Sparebanken i Haugesund. Omtrent samtidig fikk han oppdraget med det som nok har gjort ham mest kjent: en rekke stasjoner langs Dovrebanen: Fokstua, Vålåsjø, Hjerkinn, Kongsvoll og Drivstua, alle i nasjonal stil og med barokk- og rokokkoornamentering.

Glosimodt tegnet også flere mindre stasjoner i hovedstaden, langs Holmenkollbanen og Ekebergbanen. Videre tegnet han kiosker for Narvesens Kioskkompani, for eksempel den som fortsatt står på hjørnet av Karl Johans gate og Rosenkrantz' gate.

Glosimodt omkom i Nidareid-ulykken i 1921. Etter hans død ble Erik Glosimodts legat for norske arkitekter opprettet til hans minne.

## Stasjoner på Dovrebanen

Fokstua stasjon.jpg|Fokstua stasjon
Vålåsjø stasjon.jpg|Vålåsjø stoppested
Hjerkinn stasjon rk 86305 IMG 1244.JPG|Hjerkinn stasjon
Kongsvoll stasjon.jpg|Kongsvoll stasjon
Gudbransdalen Bahnhof 1975.jpg|Drivstua stasjon


## Forstadsbanestasjoner i Oslo

126 Holmenkollen Station - no-nb digifoto 20151104 00022 bldsa PK03757.jpg|Holmenkollen stasjon på et gammelt postkort
217 Lia St. Tryvandsbanen - no-nb digifoto 20150911 00120 bldsa PK09397.jpg|Lia (nå: Voksenlia) stasjon på et gammelt postkort
134 Skogen st. Tryvandsbanen - no-nb digifoto 20151005 00119 bldsa PK05181.jpg|Skogen stasjon på et gammelt postkort
Voksenkollen stasjon-14-09-02-oslo-RalfR-064.jpg|Voksenkollen stasjon
Holtet hp.jpg|Holtet holdeplass på Ekebergbanen


## Referanser


## Eksterne lenker
* Erik Waldemar Glosimodt (1881–1921) på Arkitekturhistorie.no
* Erik Waldemar Glosimodt i Norsk kunstnerleksikon
GAU-8 Avenger

**GAU-8** er en gatlingkanon fra amerikanske General Electric med kaliber på 30 mm.  Den ble utviklet for å monteres i Fairchild-Republic A-10 Thunderbolt II, hvor hele flyet var bygget rundt den kraftige 30 mm GAU-8.  Flyet ble tatt fram spesielt for å bekjempe sovjetiske stridsvogner.

## Historie

Fairchild allierte seg med General Electric for å bygge en prototype av et fly for et program kalt A-X (forkortelse for *Attack Experimental*) fra midten av 1960-tallet.  Dette ble senere kalt A-10.  GE tok fram en svært mye kraftigere versjon av den gamle M61 Vulcan i 30 mm kaliber.  Flyprøvene viste at A-10 var et bedre fly enn konkurrentene, og endte opp med å vinne prøvene i 1972.  Et antall på 600 fly ble planlagt bygget.

I 1970-årene utviklet nederlandske Signaal (nå Thales Group Nederland) Goalkeeper CIWS, et system for å montere på krigsskip for å skyte ned innkommende sjømålsmissiler, sammen med GE.  Systemet er i bruk i den nederlandske og britiske marinen, og bruker GAU-8 som våpen.

## Teknisk
Kanonen GAU-8/A er en syvløps gatlingkanon med hydraulisk drift og dobbelt ammunisjonsmating fra to tønner.  Totalvekt med full ammunisjonslast er rundt 1770 kg, eller omtrent 20 % av startvekten til flyet.  Kanonen er montert i senterlinjen til flyet for å motvirke den kraftige rekylen.

## Bilder

Fil:GAU-8 meets VW Type 1.jpg|A-10 sin GAU-8 Avenger, ved siden av en Folkevogn «Boble»
Fil:GAU-8A Avenger Gatling gun.jpg|Løpene på GAU-8
Fil:An A-10 from the 81st Fighter Squadron flies over central Germany.jpg|En A-10 med full våpenlast
Fil:Goalkeeper.jpg|Goalkeeper CIWS på et «Invincible»-klasse hangarskip


## Kilder
* Joseph Berk; *The Gatling Gun*, ISBN 0-87364-644-4

## Eksterne lenker
* FAS.org: GAU-8 Avenger (engelsk)
* Nazarian`s Gun`s Recognition Guide (engelsk)
When the Levee Breaks

**«When the Levee Breaks»** er opprinnelig en bluessang fra 1929 ved ekteparet Kansas Joe McCoy og Memphis Minnie. Sangen er basert på en historie om den store Mississippi-flommen i 1927.

Sangen er imidlertid best kjent i form av Led Zeppelins delvis omskrevne versjon på albumet *[[Led Zeppelin IV]]*, lagd som et resultat av at vokalisten Robert Plant hadde platen i sin personlige samling. «Stairway to Heaven» er utvilsomt albumets mest kjente spor, men «When the Levee Breaks» huskes av mange som en passende avslutning på albumet. 

Videre er Led Zeppelins versjon kjent for en særdeles tung og resonant trommeintro av John Bonham. Trommeintroen er blant de mest brukte musikkbitene i populærmusikkens historie, eksempelvis Beastie Boys' sampling på låta «Rhymin & Stealin» fra deres debutalbum *Licenced to Ill*. Den akustike kvaliteten ble oppnådd ved å plassere trommesettet i en trappegang og én enkelt mikrofon flere etasjer over settet.

Robert Plant spiller også munnspill, og Jimmy Page benyttet seg av en unik teknikk med baklengsekko for å gi instrumentet et distinkt lydbilde. En «slide»- eller «bottleneck»-gitar bidrar også til et bestemt særpreg.

Som en kraftig studioprodusert sang var den vanskelig å reprodusere live, noe som medførte at bandet kun forsøkte dette noen få ganger i løpet av sin USA-turné i 1975.